Avainsanat

Tiivistelmä



Avainsanat

1. Kumoamiskanne – Kannekelpoiset toimet – Toimet, joilla on tarkoitus saada aikaan oikeusvaikutuksia – Käsite – Edellytykset

(SEUT 263 artikla)

2. Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Valmistelevat toimet eivät ole kannekelpoisia toimia

(SEUT 263 artikla)

3. Kumoamiskanne – Kannekelpoiset toimet – Toimet, joilla on sitovia oikeusvaikutuksia – Muodollisen tutkintamenettelyn aloittamista alustavasti uudeksi tueksi luokitellusta valtion toimenpiteestä, jonka toteuttaminen on käynnissä, koskeva komission päätös on kannekelpoinen toimi

(SEUT 107 artiklan 1 kohta, SEUT 108 artiklan 3 kohta ja SEUT 263 artikla)

4. Kumoamiskanne – Kannekelpoiset toimet – Toimet, joilla on sitovia oikeusvaikutuksia – Muodollisen tutkintamenettelyn aloittamista valtion toimenpiteestä, jonka toteuttaminen ei ole enää käynnissä, koskeva komission päätös ei ole kannekelpoinen toimi

(SEUT 107 artiklan 1 kohta, SEUT 108 artiklan 2 kohta ja SEUT 263 artikla)

5. Tuomioistuinmenettely – Kanteiden tutkittavaksi ottaminen – Arviointi kanteen nostamisajankohdan tilanteen mukaan

6. Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Vaikutusten arvioiminen toimen sisällön perusteella

(SEUT 263 artikla)

7. Euroopan unionin oikeus – Välitön oikeusvaikutus – Ensisijaisuus – Komission päätöksen ja kansallisen päätöksen ristiriitaisuus – Asiaa käsittelevän kansallisen tuomioistuimen velvollisuudet ja toimivalta

(EU- ja EUT-sopimuksiin liitetty julistus N:o 17)

8. Valtiontuki – Komission päätös aloittaa valtion toimenpidettä koskeva muodollinen tutkintamenettely – Unionin yleisen tuomioistuimen tutkimatta jättämä kumoamiskanne – Oikeutta tehokkaaseen oikeussuojaan ei ole loukattu – Mahdollisuus ehdottaa kansalliselle tuomioistuimelle ennakkoratkaisun pyytämistä

(SEUT 108 artiklan 2 kohta ja SEUT 267 artikla; Euroopan unionin perusoikeuskirjan 47 artikla)

Tiivistelmä

1. Jäsenvaltioiden tai toimielinten nostamien kumoamiskanteiden yhteydessä SEUT 263 artiklassa tarkoitettuina kannekelpoisina toimina pidetään muodostaan riippumatta kaikkia toimielinten toteuttamia toimenpiteitä, joilla pyritään saamaan aikaan sitovia oikeusvaikutuksia. Jäsenvaltio voi lisäksi nostaa kumoamiskanteen toimesta, jolla on sitovia oikeusvaikutuksia, ilman, että sen tarvitsisi osoittaa oikeussuojan tarvetta.

Kun luonnollinen henkilö tai oikeushenkilö nostaa kumoamiskanteen toimielimen toimesta, kumoamiskanne voidaan ottaa tutkittavaksi vain, jos tämän toimen sitovat oikeusvaikutukset voivat vaikuttaa kantajan etuihin muuttaen tämän oikeusasemaa selvästi. Kun muu kuin etuoikeutettu kantaja nostaa kumoamiskanteen toimesta, jota ei ole osoitettu sille, vaatimus siitä, että riidanalaisen toimen sitovien oikeusvaikutusten on vaikutettava kantajan etuihin muuttaen tämän oikeusasemaa selvästi, menee päällekkäin SEUT 263 artiklan neljännessä kohdassa asetettujen vaatimusten kanssa.

(ks. 22, 24 ja 25 kohta)

2. Ks. tuomion teksti.

(ks. 23 kohta)

3. Komission päätös aloittaa muodollinen tutkintamenettely sellaisen toimenpiteen osalta, jonka täytäntöönpano on jo aloitettu ja jonka komissio on määritellyt uudeksi tueksi, muuttaa välttämättä kyseisen toimenpiteen oikeudellista ulottuvuutta sekä siitä hyötyvien yritysten oikeudellista asemaa erityisesti toimenpiteen täytäntöönpanon jatkamisen osalta. Tällaiseen päätökseen voidaan myös vedota kansallisessa tuomioistuimessa, jota vaaditaan määräämään kaikki SEUT 108 artiklan 3 kohdan viimeisen virkkeen rikkomisesta johtuvat seuraukset. On vielä todettava, että tällainen päätös voi joka tapauksessa johtaa siihen, etteivät toimenpiteen edunsaajayritykset ota missään tapauksessa vastaan uusia tukimaksuja tai uusia etuuksia tai että ne tekevät niitä summia koskevan varauksen, jotka ovat tarpeen mahdollisia myöhempiä palautuksia varten. Myös liike-elämän toimijat ottavat suhteissaan mainittuihin tuensaajiin huomioon näiden epävarman oikeudellisen ja taloudellisen tilanteen.

Tällaiset itsenäiset oikeusvaikutukset on ymmärrettävä sitoviksi oikeusvaikutuksiksi, jotka perustuvat valmisteleviin tai menettelyn kuluessa toteutettuihin toimenpiteisiin, joita vastaan kanne väitettyyn valtiontukeen liittyvän menettelyn päättämisestä tehtävästä päätöksestä ei voi taata riittävää oikeussuojaa oletetun tukitoimenpiteen edunsaajille.

(ks. 27–29 kohta)

4. Toisin kuin komission päätöksellä aloittaa sellaista tukitoimenpidettä, jonka toteuttaminen on käynnissä, koskeva muodollinen tutkintamenettely, toimenpidettä, jonka toteuttaminen ei ole enää käynnissä, koskevalla tällaisella päätöksellä ei ole itsenäisiä oikeusvaikutuksia eikä näin ollen myöskään sitovia oikeusvaikutuksia, koska sillä ei ole välitöntä, varmaa ja riittävän sitovaa vaikutusta jäsenvaltioon, jolle se on osoitettu, ja tutkittavan toimenpiteen edunsaajaan tai edunsaajiin. Niinpä kyse ei ole SEUT 263 artiklassa tarkoitetusta kannekelpoisesta toimesta.

Tässä yhteydessä on todettava, ettei liiketoimintaan liittyvää epävarmuutta ja muiden toimijoiden käsitystä tukitoimenpiteen edunsaajan tilanteesta voida pitää sitovina oikeusvaikutuksina, koska kyse on vain tosiasiallisista vaikutuksista eikä oikeusvaikutuksista, joita muodollisen tutkintamenettelyn aloittamista koskevalla päätöksellä on tarkoitus saada aikaan.

(ks. 35, 39, 44 ja 63 kohta)

5. Ks. tuomion teksti.

(ks. 46 kohta)

6. Ks. tuomion teksti.

(ks. 50 kohta)

7. Ks. tuomion teksti.

(ks. 56 kohta)

8. Ks. tuomion teksti.

(ks. 59 kohta)